recursal/SuperWikiNEXT-32B huggingface dataset:
**אנליארקטוס** (שם מדעי: ***Enaliarctos***) הוא סוג של טורף נכחד דמוי כלב שהיה הראשון שבטורפים הימיים. הוא חי בין סוף האוליגוקן עד לתחילת המיוקן, לפני 22–24 מיליון שנה. זהו הסוג היחיד השייך למשפחת ה**אנליארקטיים** (*Enaliarctidae*). מאובניו נתגלו לחופי קליפורניה ואורגון וכללו חמישה מינים שונים.

במראהו דמה האנליארקטוס לפואיג'ילה ממשפחת הסמנטוריים, אשר חי באותה תקופה ונחשב גם הוא לטורף ימי קדום. האנליארקטוס הגיע לאורך 1.5 מטרים ובמראהו הזכיר יותר לוטרה מאשר אריה ים או ניבתן מודרני. היו לו ארבע רגליים דמויות סנפירים אך בעלי אצבעות (בדומה לתחשאים), וזנב מנוון. לעומת אריות הים שהם בעלי ניבים חרוטיים שמשמשים לציד דגים וסרטנים, היה האנליארקטוס מצויד בניבים ששימשו, ככל הנראה, לטריפת בעלי חיים יבשתיים. דבר זה מרמז גם שהיה עליו לחזור לחוף כדי להשיג מזון.

טורף ימי זה חי באופן אמפיבי בין הים והיבשה אך רוב זמנו חי במים. בניגוד לאריות הים השתמש האנליארקטוס ברגליו האחוריות כדי להאיץ בעוד אריות הים של ימינו משתמשים ברגליהם הקדמיות לשם כך. היו לו מספר מאפיינים שקיימים באריות ים, כמו שפם מעוצב לחישה, עיניים גדולות ואוזן פנימית המותאמת לשמיעה תת-מימית. נראה שדמה באורח חייו לזה של לוטרת הים.

מאובנים רבים של יצור זה נמצאו לחופי אורגון, לחופי האוקיינוס השקט, שם ניזון לצד מיני לווייתנאים קדומים ועופות ימיים.

קישורים חיצוניים
----------------

ויקישיתוף מדיה וקבצים בנושא **אנליארקטוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

* אנליארקטוס, באתר אנציקלופדיה בריטניקה (באנגלית)

איור של אנליארקטוס לצד הלווייתן הקדום *Macrodelphinus*
Ampelmännchen
**איש הרמזור** (בגרמנית: **Ampelmännchen**) הוא דמות שהייתה נפוצה על רמזורים להולכי רגל בגרמניה המזרחית. לאחר איחוד גרמניה הוא הפך לסמל נפוץ גם במערב ולאחד הסמלים החיוביים שזוהו עם המדינה הקומוניסטית לשעבר.

הדמות עוצבה על ידי מרקוס הֶקהאוזן (Heckhausen) לאחר שחקר את מקרי המוות בתאונות דרכים שהתרחשו בגרמניה המזרחית בין השנים 1955–1960 והגיע למסקנה שפעמים רבות התאונה נגרמה מכיוון שהולך הרגל לא היה מסוגל לראות את הרמזור כהלכה, במיוחד במזג אוויר חורפי. כפתרון הוא עיצב את ה-Ampelmännchen, שדמותו רחבה ובולטת יותר מאשר זו שהייתה נמצאת על הרמזורים עד אז.

הרמזורים הראשונים עם דמות ה-Ampelmännchen הותקנו באונטר דן לינדן שבברלין ב-1969 ובמשך השנים הפכו לעיצוב הסטנדרטי של רמזורים להולכי רגל בגרמניה המזרחית. לאחר האיחוד העיצוב הוחלף בעיצוב המערבי הסטנדרטי שהיה מקובל במערב, אולם בשנות התשעים, בעקבות לחץ של תושבי גרמניה המזרחית לשעבר, העיצוב הוחזר לשימוש ואף זכה להופיע על רמזורים בשטחי גרמניה המערבית לשעבר.

כמו כן, ה-Ampelmännchen הפך לחלק מגל מוצרי האוסטלגיה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **איש הרמזור** |

* Helen Pidd, Hats off to Ampelmännchen, 50 today, The Guardian
**איש השנה של "העולם הזה"** נבחר מדי תחילת שנה עברית על ידי עורך השבועון "העולם הזה", אורי אבנרי בעקבות הרעיון של איש השנה של המגזין "טיים". כאיש השנה נבחר שלדעת אבנרי השפיע ביותר על השנה החולפת, לחיוב או לשלילה. הגיליון שבו הופיע איש השנה הוקדש רובו ככולו לאישיות שנבחרה. הוא נפתח במאמר מקיף של אבנרי על האיש שנבחר, הביוגרפיה שלו, עמדותיו ודעותיו. בהמשך הובא ניתוח אירועי השנה שחלפה ושורת כתבות על אנשי השנה בתחומי החיים השונים בישראל ומחוצה לה.

לראשונה פורסם איש השנה לשנת תשי"א, בגיליון של 27 בספטמבר 1951. איש השנה הזה, העולה החדש האלמוני הוא המקרה היחיד שבו נבחרה קבוצה ולא אדם יחיד. אבנרי נימק את בחירתו: "איש השנה של תשי״א הוא האדם המסמל את המהפכה האמיתית בחיי המדינה: העולה המיליון שהגיע לארץ ישראל מאז כיבוש הארץ מידי הטורקים; איש השנה של תשי"א הוא העולה השבע מאות אלף לישראל, מאז הקמתה, הבא ארצה השבוע; איש השנה של תשי"א הוא כל אזרח שני במדינה — שעלה אליה אחר ה' באייר תש"ח".

אריאל שרון נבחר שלוש פעמים לאיש השנה. משפחת דיין תרמה שלושה אנשי השנה: משה דיין (תשכ"ז), בתו יעל דיין (תשי"ט) ובנו אסי דיין (תש"ל). רק שלוש נשים נבחרו לאיש השנה: יעל דיין, גולדה מאיר (תשל"ב) וגאולה כהן. שלושה שאינם ישראלים נבחרו כאיש השנה: גמאל עבד אל נאצר, אדולף אייכמן ורוחאללה ח'ומייני. אריה דרעי, איש השנה תשמ"ט היה האחרון שנבחר על ידי אבנרי.

הערות שוליים
------------

1. ↑  "העולם הזה", גיליון 726 מ-27 בספטמבר 1951
2. ↑  השער, "העולם הזה", גיליון 726 מ-27 בספטמבר 1951, עמוד 2
**שיהאב-1** (**شهاب-1**; בפרסית: מטאור-1) הוא טיל בליסטי טקטי, הראשון מסדרת טילי השיהאב האיראניים והטיל הראשון במסגרת תוכנית הטילים האיראנית. הטיל יודע לשאת ראש קרב גדול של כ-1,000 ק"ג חומר נפץ או ראש קרב בלתי קונבנציונלי.

פיתוח
-----

הטיל הוא גרסה של הסקאד-B. ההערכה היא כי איראן רכשה 4 משגרי סקאד B וכ-54 טילים מלוב וסוריה בין השנים 1986–1985 במטרה להשתמש בטילים כנגד עיראק בהפצצת בירתה, בגדד, שנמצאת 130 ק״מ מגבול איראן, במסגרת מלחמת איראן עיראק. השימושים הראשונים בטיל היו במהלך חודש מרץ 1985; בשנה זו נורו כ-14 טילי סקאד לעבר יישובים וערים בעיראק. כ-100 טילים נוספים נרכשו מקוריאה הצפונית (שם מכונה הטיל ״הוואסונג 5״) עד שנת 1988. הערכת דוחות המודיעין היא כי במסגרת עסקה זו הוקם מפעל לייצור טילים מסוג סקאד B הנקראים ״שיהאב-1״ באיראן, שהגיעה לכדי יכולת ייצור עצמאית של הטיל בין השנים 1988–1994 בארבעה מתקני ייצור שונים.

שימוש מבצעי
-----------

מפת ״מלחמת הערים״ ממלחמת איראן עיראק, המלחמה בה בוצע השימוש המרבי בטילי שיהאב-1. באדום מסומנים אתרים שהותקפו באמצעות טילי שיהאב וסקאד
איראן ביצעה שימוש מבצעי בטילי הסקאד B שרכשה בשנות ה-80 במסגרת מלחמת איראן עיראק כנגד ערים ויישובים בעיראק. מהשיגורים הראשונים במרץ 1985 ועד 1988 שיגרה כ-100 טילים, ביניהם טילי ההוואסונג 5 הקוריאנים עליהם מבוסס השיהאב-1. במהלך שנות ה-90 בוצע שימוש נרחב בטילי השיהאב-1 כנגד מחנות של ארגון המוג'אהדין ח'לק בעיראק. ב-18 באפריל 2001 שוגרו על מחנות הארגון בין 30 ל-60 טילים במטח שערך כשלוש שעות.

כיום, על פי הערכות מודיעין, קיימים כ-200 טילי שיהאב-1 בשמישות מבצעית באיראן. במסגרת תרגיל צבאי שערכה ב-2011 הוכיחה כי יש לה יכולת שיגור של מספר טילי שיהאב-1 במטח וכי, בנוסף למשגרים ניידים, קיימים גם משגרים נייחים תת-קרקעיים.

במהלך 2014 נחשף מתצלום לווין כי חזבאללה הקים בסיס בעיר הסורית קוסייר ובו מתקנים שנטען כי מאוחסנים בהם טילי שיהאב-1 שנמסרו לארגון מידי משמרות המהפכה באיראן.

### תפוצה

מפת פריסת השימוש בטילים ברחבי העולם
* איראןאיראן איראן
* חזבאללהחזבאללה חזבאללה (בלבנון ובסוריה)

ראו גם
------

* שיהאב-2
* שיהאב-3

קישורים חיצוניים
----------------

ויקישיתוף מדיה וקבצים בנושא **שיהאב-1** בוויקישיתוף

הערות שוליים
------------

1. 1 2  שיהאב 1, באתר FAS (פדרציית המדענים האמריקאית)
2. 1 2 3  שיהאב 1, באתר פרויקט Missle Threat, המרכז למחקר בינלאומי ואסטרטגי, 28 בספטמבר 2017
3. ↑  Kugbanggwa Kisul, Sept. 1989, No.127, FBIS-EAS 29 Nov. 1988
4. ↑  יפתח שפיר, הטילים האסטרטגיים של איראן, המכון למחקרי ביטחון לאומי
5. ↑  דודי כהן, התרגיל הגדול: איראן שיגרה 14 טילי קרקע-קרקע, באתר ynet, 28 ביוני 2011
6. ↑  רועי קייס וליעד אוסמו, מנהרות וטילים: נחשף בסיס חיזבאללה מחוץ ללבנון, באתר ynet, 8 באפריל 2014

| איראןאיראן רקטות וטילים בליסטיים איראניים |
| --- |
| משתמשים | משמרות המהפכה האסלאמיתמשמרות המהפכה האסלאמית משמרות המהפכה האסלאמית • חזבאללהחזבאללה חזבאללה • חות'יםחות'ים חות'ים | סמל איראן |
| רקטות | M-302 • זלזאל (1 • 2 • 3) • נאזעאת |
| טילים בליסטיים | 

|  |  |
| --- | --- |
| טקטי (עד 300 ק״מ) | הורמוז 2 • חליג' פארס • טונדאר-69 • פאתח 110 • רעד • שיהאב-1 |
| טווח קצר (עד 1,000 ק״מ) | דזפול • זולפיקאר • סאמן • פאתח 313 • רעד-500 • קיאם-1 • שיהאב-2 |
| טווח בינוני (עד 5,000 ק״מ) | ח'וראמשהר • עימאד • עשוראא • פאז'ר-3 • קאדר-110 • שיהאב-3 |
| בין יבשתיים (5,000+) | BM-25 מוסודאן • סג'יל |

 |
| משגרי לוויינים | סאפיר • סימורג • קאסד |
**שידוך רב-ערכי** (באנגלית:many-to-one matching) הוא מונח בתורת המשחקים המתאר שידוך שבו יש א-סימטריה בין הצדדים, לדוגמה: מתמחה, תלמיד או עובד מעוניין לעבוד במוסד אחד (בית חולים, אוניברסיטה או מפעל); כאשר המוסד מעוניין ביותר ממתמחה אחד, תלמיד אחד או עובד אחד.

**בעיית שידוכים רב-ערכית** נתונה על ידי:

* קבוצת אוניברסיטאות X וקבוצת תלמידים Y

* לכל אוניברסיטה x מכסה {\displaystyle q\_{x}} של מספר התלמידים המקסימלי שהיא מתכוונת לקבל.

* לכל תלמיד, יחס העדפות על הקבוצה X.

* לכל אוניברסיטה, יחס העדפות על הקבוצה Y.

הגדרה: **שידוך** הוא התאמה המתאימה לכל אוניברסיטה x תת-קבוצה (אולי ריקה) של Y שבה יש לכל היותר {\displaystyle q\_{x}} איברים, כך שלכל תלמיד מותאמת לכל היותר אוניברסיטה אחת.

הגדרה: נאמר כי אוניברסיטה x ותלמיד y **מערערים** על שידוך, אם שני התנאים הבאים מתקיימים:

- התלמיד y מעדיף את האוניברסיטה x על פני האוניברסיטה שהותאמה לו.

- לאוניברסיטה x הותאמו פחות מ- {\displaystyle q\_{x}} תלמידים, או שהותאמו לה {\displaystyle q\_{x}} תלמידים אך היא מעדיפה את y על פני אחד התלמידים שהותאמו לה.

שידוך נקרא **יציב** אם אין אף אוניברסיטה ותלמיד המערערים עליו.

נרצה להראות כי קיים תמיד שידוך יציב. כדי להראות זאת נתבונן בתהליך חיזור תלמידים. כל אוניברסיטה x מבקשת מ-{\displaystyle q\_{x}} התלמידים העדיפים בעיניה להישאר ודוחה את כל היתר, (אם פנו אליה פחות ממכסה זאת, היא מבקשת מכולם להישאר). כל תלמיד שנדחה הולך לאוניברסיטה הבאה בסולם ההעדפות שלו. האלגוריתם מסתיים בשידוך יציב.

קישורים חיצוניים
----------------

* הרצאה בנושא
* הסבר על שידוך רב-ערכי
הדגמה של תהליך שידור רדיו - מהאולפן ועד למקלט הרדיו
**שידור רדיו** (באנגלית: **Broadcasting**) הוא התהליך בו תוכן מסוג אודיו או וידאו משודר בזמן אמת למאזינים, אשר באופן תאורטי יכולים להימצא בכל מקום בעולם, באמצעות מדיום תקשורת המונים אלקטרוני, אך לרוב מדובר במדיום תקשורת המונים אלקטרוני המשתמש בספקטרום האלקטרומגנטי (גלי רדיו) במודל של "אחד לרבים". דור שידורי הרדיו החלו כאשר החלו לשדר שידורי רדיו בתדרי ה-AM, אשר הפכו פופולריים במהלך שנות ה-20 של המאה ה-20, כאשר משדרי ומקלטי הרדיו הפכו נפוצים. לפני כן כל צורות התקשורת האלקטרונית (הגרסה המוקדמת של הרדיו, הטלפון והטלגרף) היו רק במודל של אחד על אחד, כאשר המסר היה מיועד לנמען יחיד.

בעוד שבעבר שידורי רדיו אלחוטיים היו מיוחסים אך ורק לשידורי רדיו שנקלטים במכשירי רדיו, בשנים האחרונות ניתן לקלוט גם שידורי רדיו באמצעות הטלוויזיה בכבלים בה בדרך כלל ישנן תחנות ייעדיות לכל תחנות הרדיו המקומיות. בנוסף קיימים כיום גם יישומים לטלפון הנייד שמאפשרים להאזין לשידורי רדיו מכל רחבי העולם בזמן אמת. בהתאם לפופולריות של תוכניות/תחנות הרדיו, קהל המאזינים של שידורי הרדיו יכול להיות הן עשרות/מאות אלפי אנשים שונים, אך גם קבוצות קטנות בהרבה של אנשים. באופן כללי, כל מי שיש לו את הטכנולוגיות שבאמצעותם ניתן להאזין לשידורי רדיו (למשל, מקלט רדיו או מכשיר טלוויזיה) יכול בפועל להאזין לשידור הרדיו. שידורי רדיו כולל הן שירותים המוגשים מטעם גופי ממשל, כגון הרדיו הציבורי, הרדיו הקהילתי, והטלוויזיה הציבורית אך גם שידורי רדיו של תחנות רדיו מסחריות או טלוויזיה מסחריות.

על מנת להעביר שידורי רדיו מתחנת רדיו למקלטי רדיו ביתיים באמצעות גלי רדיו נדרש ברוב מדינות העולם רישיון שידור. שידור באמצעות כבל, כמו דרך הטלוויזיה בכבלים, נחשב גם לשידור רדיו אך אינו בהכרח דורש רישיון שידור (אם כי בחלק מהמדינות נדרש רישיון).

קישורים חיצוניים
----------------

ויקישיתוף מדיה וקבצים בנושא **שידור רדיו** בוויקישיתוף
* שידור רדיו, באתר אנציקלופדיה בריטניקה (באנגלית)
* שידורים, דף שער בספרייה הלאומית

הערות שוליים
------------

1. ↑  Peters, John Durham (1999). *Speaking into the Air*. University of Chicago Press. ISBN 978-0-226-66276-3.
2. ↑  *Speaking into the Air*. *Press.uchicago.edu*. נבדק ב-11 בנובמבר 2017. `{{cite book}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292571805171
* GND: 4050963-1
* LCCN: sh85017004
* NARA: 10638567
* NDL: 00563491

 |
בגאומטריה אוקלידית, **משפט מנלאוס** נותן תנאי הכרחי ומספיק לכך ששלוש נקודות על צלעות משולש או המשכיהן תהיינה מונחות על ישר אחד.

מקרה 1: שתי נקודות על הצלעות ונקודה שלישית בהמשך הצלע השלישית
מקרה 2: כל הנקודות על המשכי הצלעות
המשפט קובע (לפי הסימונים שבשרטוטים בצד שמאל) שהנקודות D,E,F על ישר אחד (בשרטוט - הישר הסגול) אם ורק אם מתקיים:
{\displaystyle {\frac {AF}{FB}}\cdot {\frac {BD}{DC}}\cdot {\frac {CE}{EA}}=-1}
(כאשר היחסים מסומנים על-פי הכיוון).

הוכחה
-----

נטיל את שלוש הנקודות לישר המאונך לישר DE; נסמן כל נקודה בהיטל באות של הנקודה המקורית עם תג ('). על-פי משפט תאלס, משפט מנלאוס שאנו רוצים להוכיח שקול לקביעה ש-D' ו-F' מתלכדות אם ורק אם: {\displaystyle {\frac {A'F'}{F'B'}}\cdot {\frac {B'D'}{D'C'}}\cdot {\frac {C'D'}{D'A'}}=-1}, ונוסחה זו שקולה ל {\displaystyle {\frac {A'F'}{F'B'}}\cdot {\frac {B'D'}{D'A'}}=1}, השקולה ל- {\displaystyle {\frac {A'F'}{F'B'}}={\frac {A'D'}{D'B'}}}. ברור שזה מתקיים אם ורק אם D',ו-F' מתלכדות.

ראו גם
------

* משפט צ'בה

קישורים חיצוניים
----------------

ויקישיתוף מדיה וקבצים בנושא **משפט מנלאוס** בוויקישיתוף
* משפט מנלאוס, באתר MathWorld (באנגלית)
**ג'וזף קמפ טול** (באנגלית: **Joseph Kemp Toole**;‏ 12 במאי 1851 – 11 במרץ 1929) היה פוליטיקאי אמריקאי מהמפלגה הדמוקרטית שכיהן כמושל הראשון והרביעי של מונטנה.

ביוגרפיה
--------

טול נולד בסוואנה שבמיזורי ולמד בבית ספר ציבורי בסנט ג'וזף. בשנת 1868 סיים את לימודיו בהצטיינות במכון הצבאי המערבי בניו קאסל שבקנטקי. הוא עבר להלנה שבמונטנה ב-1870. הוא למד משפטים והתקבל ללשכת עורכי הדין ב-1871. מיד לאחר מכן טול החל לעבוד בהלנה. טול היה התובע המחוזי של המחוז השיפוטי השלישי של מונטנה (1872–1876), וחבר בבית הנבחרים הטריטוריאלי של מונטנה (1879–1881), ונשיא המועצה הטריטוריאלית של מונטנה (1881–1883). בשנת 1890 הוא התחתן עם לילי רוזקרנס, בתו של הגנרל ויליאם רוזקרנס ונולדו להם שלושה ילדים.

טול כיהן כציר בוועידת החוקה הממלכתית בהלנה בשנים 1884–1889. הוא החל לכהן כמושל הראשון של מונטנה שכיהן מ-8 בנובמבר 1889 ועד 1 בינואר 1893. לאחר סיום הכהונה הוא חזר לעסוק בעריכת דין בהלנה. טול היה ציר לוועידות הלאומיות הדמוקרטיות בשנים 1892 ו-1904. הוא חזר לתפקיד המושל מ-7 בינואר 1901 עד 1 באפריל 1908 והתפטר בגלל בריאות לקויה.

טול מת ב-11 במרץ 1929, בגיל 77. הוא קבור בבית הקברות תחיית המתים בהלנה שבמונטנה.

קישורים חיצוניים
----------------

ויקישיתוף מדיה וקבצים בנושא **ג'וזף טול** בוויקישיתוף
* ג'וזף טול, באתר "Find a Grave" (באנגלית)

הערות שוליים
------------

1. ↑  "Montana Governor Joseph Kemp Toole". National Governors Association. נבדק ב-10 באוקטובר 2012. `{{cite web}}`:  (עזרה)
2. ↑  "MISS ROSECRANS MARRIED". *New York Times*. 8 במאי 1890. נבדק ב-11 בספטמבר 2022. `{{cite news}}`:  (עזרה)
3. ↑  "A Brief History of Montana". The Official Website for the State of Montana. נבדק ב-10 באוקטובר 2012. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4267 854X
* LCCN: no95050464
* SNAC: w6w98dj5
* US Congress: T000312
* VIAF: 9432030
* WorldCat: lccn-no95050464

 |
בתחום המדע והרפואה, **אנליזה**  היא תהליך של בדיקת כל הגורמים של התופעה או העצם הנחקר. חשיבותה של אנליזה באה לידי ביטוי בניסויים, שמטרתם לבדוק את הגורמים בתופעה או בחפץ מסוים.

בתהליך האנליזה מפרידים כל תופעה לחלקיה ומנתחים כל אחד מהחלקים, כדי להגיע להבנה גדולה יותר על התופעה; אחרי שמאבחנים ובודקים את החלקים השונים, קובעים את תפקידו של כל חלק.

אנליזה מתבצעת בסוגים שונים של ניסויים כמו גם במדעי המחשב, הנדסה וכימיה.

על אותם עקרונות של האנליזה המדעית (הפרדה, ניתוח וקביעה), מתבצעת אנליזה בתחומים שאינם קשורים ישירות למדעים, כגון: מוזיקה, כלכלה, ספרות וקולנוע.

מטא-אנליזה
----------

 ערך מורחב – **מטא אנליזה**  

**מטא-אנליזה** היא סקירה סטטיסטית של אנליזות שונות, כלומר, אנליזה של אנליזות.
מטא-אנליזה היא אנליזה בעיקר בתחום הסטטיסטיקה, היא בודקת אנליזות שונות מניסויים שונים באותו תחום כדי להגיע לתוצאה מדויקת יותר.

לקריאה נוספת
------------

* רון אונגר, "ביואינפורמטיקה: אנליזה של רצפים וגנומים - מדריך למידה"

* Mayer, Richard E, *Applying the science of learning*, Prentice Hall, February 2010

קישורים חיצוניים
----------------

ויקישיתוף מדיה וקבצים בנושא **אנליזה** בוויקישיתוף
* ד"ר גיל גרינגרוז, האם האזנה למוצרט משפרת את האינטליגנציה?, באתר ynet, 29 ביוני 2010 - דוגמה למטא-אנליזה במחקר

|  |  |
| --- | --- |
| בקרת זהויות עריכת הנתון בוויקינתונים | 
* GND: 4122795-5
* NKC: ph137576

 |
**כריסטינה מהסן-אשוואגה** (בגרמנית: **Christine von Hessen**‏; 30 באוקטובר 1648 - 18 במרץ 1702) הייתה בת אצולה גרמנייה, השייכת לענף הסן-אשווגה של ענף הסן-רוטנבורג של בית הסן.

ביוגרפיה
--------

כריסטינה נולדה ב-30 באוקטובר 1648 בקאסל והייתה השנייה מבין ששת ילדיהם של פרידריך, רוזן הסן-אשוואגה  ואלאונורה קתרינה, רוזנת פפאלץ-צווייבריקן, אחותו של קרל העשירי גוסטב, מלך שוודיה. מעט ידוע על ילדותה. היא בילתה את שנותיה הראשונות באשוואגה עם אמה, אך לאחר מותו של אביה בלחימה למען שוודיה במלחמת הצפון השנייה, אחיו הצעיר ארנסט השתלט על חלקו של פרידריך ב"רובע רוטנבורגר".  אמה של כריסטינה העבירה את ילדיה למגורים אלמונים במנזר אוסטרהולץ לשעבר בברמן. ב-25 בנובמבר 1667 היא התחתנה באשוואגה עם פרדיננד אלברכט הראשון, דוכס בראונשווייג-וולפנביטל. משפחתה של כריסטינה הבטיחה את שלוס אשוואגה כנדוניה למשפחת בעלה, שהחזיקה בה עד 1713. לזוג נולדו תשעה ילדים אך חיי הנישואין עמדו בסימן קנאתו החולנית, ההתנהגות המוזרה והאלימות של פרדיננד.

לאחר נישואיהם עברו בני הזוג לטירה בעיירה הקטנה בפרן. פרדיננד גילה עניין בולט בתרבות - למשל, הוא חגג את יום הולדתה השלושים לאשתו בהזמנת מחזה לפתיחת "קומדיאן-סאל" חדש. כריסטינה עבדה על אומנויות ומלאכות (ואניטאס רקומה על ידה שרדה עד היום במוזיאון הרצוג אנטון אולריך) ואספה ספרייה קטנה. גם פרדיננד נסע, לפעמים מלווה באשתו ובחמותו. נסיעות אלו כללו טיולים לשוודיה בשנים 1667 ו-1670–1671, בית המלוכה הקיסרי בווינה בשנים 1674–1675 ומסעות תכופים לאשוואגה. כריסטינה ופרדיננד עברו שניהם למנזר אוסטרהולץ לשעבר ב-1681, לאחר מכן ל-Domshof בברמן ולבסוף מ-1686 בחזרה בבפרן, שם נשארה כריסטינה עד מותה ב-18 במרץ 1702, חמש עשרה שנים לאחר מות בעלה.

משפחתה
------

ב-26 בנובמבר 1667 התחתנה כריסטינה עם פרדיננד אלברכט הראשון, דוכס בראונשווייג-וולפנביטל, ממנו נולדו לה 9 ילדים:

* לאופולד קרל מבראונשווייג-וולפנביטל-בפרן (1670)
* פרידריך אלברט מבראונשווייג-וולפנביטל-בפרן (1672–1673)
* סופיה אלאונורה מבראונשווייג-וולפנביטל-בפרן (1674–1711)
* קלאודיה אלאונורה מבראונשווייג-וולפנביטל-בפרן (1675–1676)
* אוגוסט פרדיננד מבראונשווייג-וולפנביטל-בפרן (1677–1704)
* פרדיננד אלברכט השני, דוכס בראונשווייג-וולפנביטל (1680–1735)
* ארנסט פרדיננד, דוכס בראונשווייג-לינבורג (1682–1746)
* פרדיננד כריסטיאן מבראונשווייג-וולפנביטל-בפרן (1682–1706)
* היינריך פרדיננד מבראונשווייג-וולפנביטל-בפרן (1684–1706)

קישורים חיצוניים
----------------

* כריסטינה מהסן-אשוואגה, באתר "Find a Grave" (באנגלית)

הערות שוליים
------------

1. ↑  Kittelmann, S. 18.
2. ↑  Eckhart, S. 74–76.

|  |  |
| --- | --- |
| בקרת זהויות עריכת הנתון בוויקינתונים | 
* GND: 121402355
* VIAF: 69783675
* WorldCat: viaf-69783675

 |
**PE** (קיצור של **Portable Executable**) הוא כינוי לפורמט קבצים שפותח על ידי חברת מיקרוסופט עבור קובצי הרצה, קובצי אובייקטים וספריות קישור-דינמי (DLL). הפורמט נועד לשמש את כל הגרסאות של מערכת ההפעלה חלונות התומכות במערך 32 ביט (ומאוחר יותר 64 ביט), ומכאן שמו.

היסטוריה
--------

הפורמט פותח על ידי מיקרוסופט והחליף את פורמט NE, ששימש את הגרסאות הקודמות של חלונות שפעלו במערך 16 ביט. חלקים גדולים ממנו לקוחים מפורמט COFF של יוניקס, ולכן הוא נקרא לעיתים PE/COFF. התמיכה ב-PE החלה עם גרסה 3.1 של חלונות NT וכל הגרסאות שיצאו מאז תמכו בו. על מנת לשמור על תמיכה לאחור במערכת ההפעלה DOS, כל קובץ בפורמט PE נפתח עם מבנה נתונים הזהה לזה של קובצי הרצה במערכת הפעלה זו (קובצי MZ). כיום, רוב קובצי ה-DLL וקובצי ההרצה המיועדים לחלונות כתובים בפורמט זה. מאז פיתוחו פורסמו מספר פורמטים שמרחיבים אותו, בהם פורמט PE32+, .NET PE הפועל בסביבת 64 ביט ומפרט מיוחד לחלונות CE.

פרטים טכניים
------------

פורמט PE מורכב ממספר מבני נתונים שמופיעים אחד אחרי השני בתוך הקובץ. רוב המבנים האלו מוגדרים בקובץ winnt.h. מבנה הנתונים הראשון נקרא DOS header, וכאמור לעיל הוא זהה לפורמט ששימש את מערכת ההפעלה DOS עבור קובצי הרצה. בדרך כלל המבנה מכיל תוכנית קטנה שמדפיסה שורה המודיעה למשתמש שהתוכנה מיועדת למערכת ההפעלה חלונות, ויוצאת.

לאחר מכן מופיעים שני מבנים נוספים, File header ו-Optional header, שמכילים מידע עבור מערכת ההפעלה, כמו סוג המעבד וגרסת מערכת ההפעלה שעליהם התוכנה מיועדת לרוץ, מספר המחלקות בקובץ, הכתובת שממנה מתחילה ריצת התוכנה ותכונות שונות של הקובץ. שאר הקובץ בנוי ממחלקות שונות, בהן מחלקת הקוד שבה נמצא קוד ההרצה של התוכנה, מחלקת הנתונים שבה נמצאים המשתנים בהם התוכנה משתמשת, מחלקת המשאבים שבה מוגדרים תפריטים, תיבות דו-שיח, סמני עכבר וכולי, מחלקת ייבוא ומחלקת ייצוא שמהוות רשימה של פונקציות ומשתנים שהתוכנה אמורה לייבא מקובצי PE אחרים או לייצא אליהם.

שימושים במערכות הפעלה אחרות
---------------------------

הפורמט משמש גם את מערכת ההפעלה ReactOS, שתוכננה לתמוך בכל פורמט הנתמך על ידי חלונות. בנוסף, מספר מערכות הפעלה, בהן SkyOS ו-BeOS R3, השתמשו בעבר בפורמט PE, אך הן עברו בסופו של דבר לפורמט ELF המשמש כיום את רוב מערכות ההפעלה המבוססות על יוניקס. סביבת הפיתוח מונו מיועדת להיות מתואמת עם Micorosoft .NET, ולכן היא משתמשת בהרחבה שנוצרה לפורמט PE עבור סביבת NET..

ראו גם
------

* קובץ הרצה
* חלונות
* Executable and Linkable Format

קישורים חיצוניים
----------------

ויקישיתוף מדיה וקבצים בנושא **Portable Executable** בוויקישיתוף
* מפרט טכני המתאר את מבנה הפורמט
* כתבה על PE מאת מאט פייטרק: חלק 1 חלק 2
* חבילה הכוללת מסמך עם הסבר מפורט על מבנה הפורמט וקטעי קוד לניתוח קבצים בפורמט PE(הקישור אינו פעיל)
שלט בכיכר ברובע שרלוטנבורג-וילמרסדורף בברלין שנקראה על שם בני הזוג אנליזה וגאורג גרוסקורט
ד"ר **אנליזה גרוסקורט** (בגרמנית: **Anneliese Groscurth**;‏ 1910 – 1996), הייתה מתנגדת המשטר הנאצי וחסידת אומות העולם מגרמניה.

קורות חיים
----------

גרוסקורט נולדה בשם אנליזה פלומפה (Plumpe). בעלה היה גאורג גרוסקורט. היא הייתה רופאה במקצועה.

### בתקופת מלחמת העולם השנייה

בתקופת מלחמת העולם השנייה השתייכה גרוסקורט לקבוצה מתנגדי המשטר הנאצי, עליה נמנו בעלה, רוברט האבמן, פאול רנץ', אשתו של רנץ' והרברט ריכטר. קבוצת מחתרת זו, בשם "האיחוד האירופי", פעלה להצלת יהודים. בשיא פעילותה מנתה הקבוצה כחמישים חברים גרמניים.

חברי הקבוצה יצרו קשר עם שבויי מלחמה ועם עובדי כפייה באזור ברלין, וסיפקו מזון ליהודים וכן מסמכים מזויפים כדי לאפשר להם לחיות בזהות שאולה של בני הגזע הארי. בין יתר פעולותיה, הסתירה גרוסקורט עם בעלה את היהודיה אליזבת פון שבן (לבית ויידנריך) בביתה למשך שלושה שבועות וכן נתנה לה מסמכים מזויפים.

הגסטפו גילה את פעולות הקבוצה, ובתחילת ספטמבר 1943 עצר את חבריה, בהם בני הזוג גרוסקורט ורנץ', רוברט האבמן והרברט ריכטר. אנליזה גרוסקורט ומרגרט רנץ' שוחררו לאחר חודשיים. גאורג גרוסקורט, רוברט האבמן, פאול רנץ' והרברט ריכטר נדונו למוות על ידי בית הדין העממי בברלין ב-16 בדצמבר 1943. האשמה הייתה - בגידה במדינה וסיוע ליהודים. גאורג גרוסקורט, פאול רנץ' והרברט ריכטר הוצאו להורג בכלא ברנדנבורג (אנ') ב-8 במאי 1944.
כל היהודים שאותם ניסו גרוסקורט וחבריה להציל נספו בשואה חוץ מאליזבת פון שבן, ששרדה באושוויץ.

### לאחר המלחמה

לאחר המלחמה לא קיבלה גרוסקורט פיצויים למרות חוקי ההשבה הגרמניים (אנ') שקיבלה מערב גרמניה בשנות החמישים ושנועדו לפצות את קורבנות הנאצים. כמו כן, כיתר חברי "האיחוד האירופי", לא קיבלה גרוסקורט פיצויים על רצח בעלה ועל החרמת רכושה. היא יצאה נגד חימושה מחדש של גרמניה (אנ') והוקעה בתור קומוניסטית - האשמה חמורה בימי המלחמה הקרה.

גרוסקורט הייתה תומכת השמאל והסוציאליזם, אם כי לא השתייכה למפלגה פוליטית. היא עבדה במחלקת הבריאות העירונית בשכונת שרלוטנבורג (אנ') שברובע שרלוטנבורג-וילמרסדורף בברלין. כמו כן הייתה בעלת קליניקה פרטית אך נאצים לשעבר הטרידו אותה וקראו להחרמת הקליניקה שלה. היא לא קיבלה דרכון עד שנות השישים, והשלטונות הקשו עליה לקבל את תשלומי הפנסיה להם הייתה זכאית.

קבריהם של בני הזוג אנליזה וגאורג גרוסקורט ברובע שרלוטנבורג-וילמרסדורף בברלין

הכרה והנצחה
-----------

בשנת 2005 הכיר יד ושם באנליזה גרוסקורט בתור חסיד אומות העולם. גם עמיתיה לניסיונות ההצלה, גאורג גרוסקורט, פאול רנץ' והרברט ריכטר הוכרו בתואר זה באותה שנה.

סיפורם של בני הזוג גרוסקורט הונצח בספר "השנה שלי בתור רוצח" (Mein Jahr als Mörder) שכתב הסופר הגרמני פרידריך כריסטיאן דליוס (אנ') בשנת 2004, ספר המשלב מוטיבים ביוגרפיים ברומן פשע.

על שמם של בני הזוג גרוסקורט נקראה כיכר ברובע שרלוטנבורג-וילמרסדורף בברלין.

קישורים חיצוניים
----------------

ויקישיתוף מדיה וקבצים בנושא **אנליזה גרוסקורט** בוויקישיתוף
* פעילותה של אנליזה גרוסקורט, באתר "יד ושם" (באנגלית)
* אנליזה גרוסקורט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 116866837
* VIAF: 37678358
* WorldCat (עם VIAF): 37678358

 |
**אנריקה תומאס גונסאלס ספולוודה** (בספרדית: **Enrique Tomás González Sepúlveda**; נולד ב-22 בנובמבר 1985 בסנטיאגו דה צ'ילה) הוא מתעמל צ'יליאני.

קריירה
------

גונסאלס רשם את מרבית הישגיו בתחרויות בתחומי יבשת אמריקה. במשחקים הפאן-אמריקאיים שנערכו בריו דה ז'ניירו ב-2007 זכה במדליית כסף בתרגיל הקפיצות ובמדליית ארד בתרגיל הקרקע, והיה למתעמל הצ'יליאני הראשון שזוכה במדליה במשחקים אלה. במשחקים הפאן-אמריקאיים שנערכו בגואדלחרה ב-2011 זכה במדליית כסף בשני תרגילים אלה, ובמדליית ארד בקרב-רב.

באליפויות העולם העפיל גונסאלס מספר פעמים לשלב הגמר בתרגיל הקרקע, אך לא זכה במדליות. הוא סיים במקום השביעי בלונדון (2009) ובמקום השישי בטוקיו (2011). גם בקרב-רב העפיל לגמר פעמיים, וסיים במקום ה-15 ברוטרדם (2010) ובמקום ה-22 בטוקיו.

באולימפיאדת לונדון (2012) רשם גונסאלס את הישג השיא שלו, כשסיים במקום הרביעי הן בגמר תרגיל הקרקע והן בגמר הקפיצות. באולימפיאדת ריו דה ז'ניירו (2016) סיים במקום השביעי בתרגיל הקפיצות.

קישורים חיצוניים
----------------

ויקישיתוף מדיה וקבצים בנושא **תומאס גונסאלס** בוויקישיתוף
* תומאס גונסאלס, ברשת החברתית טוויטר
* תומאס גונסאלס, ברשת החברתית אינסטגרם
* תומאס גונסאלס, באתר הוועד האולימפי הבין-לאומי
* תומאס גונסאלס, באתר olympedia.org
* תומאס גונסאלס, באתר התאחדות ההתעמלות הבין-לאומית
**אפקט הקרנה אחורית** (באנגלית: **Rear projection effect**) הוא אפקט מיוחד; טכניקה לשילוב הופעות חזית עם רקע שצולם מראש. האפקט היה בשימוש נרחב בתעשיית הקולנוע שלפני עידן הגרפיקה הממוחשבת. רקע דהוי מאחורי מושא הצילום הוא רמז ויזואלי לשימוש באפקט.

הטכניקה
-------

השחקנים עומדים לפני מסך, אשר מאחוריו מקרן המטיל את סרט-הרקע בתמונת-מראה. אי לכך, הטכניקה מחייבת שימוש באולפן גדול דיו ע"מ שיוכל להכיל את קונוס האור של המקרן. האפקט איפשר לדמות סיטואציות מסוכנות או מורכבות לצילום ממשי בסביבת אולפן, כגון נסיעה ברכב, או הימצאות בבית בוער.

יתרונות וחסרונות
----------------

השחקן יכול בזמן אמת להגיב לרקע ולראות את האפקט מאחוריו, וכך למשל הצלם יכול להזיז את המצלמה או לעשות זום (בצילומי מסך כחול כדי לזוז ולעשות זום צריכים להשתמש במערכת בקרת תנועה אשר עלותה גבוהה, משום שהרקע והאובייקט לא מצטלמים באותו הזמן). יתרון משני של השיטה, הוא חיסכון בשעות עריכת פוסט, עלות יחסית זולה.

למרות זאת, במקרים מסוימים החפצים בקדמת הצילום והשחקנים היו נראים כזזים בחוסר סנכרון עם הרקע בשל חוסר תיאום בין צילום הרקע התזזיתי לצילום השחקנים עם סטאדיקאם או אמצעי אחר (בעיקר קפיצות ותזוזות חדות ברקע). האפקט היה צורם ונראה לעין, ובפוסט-פרודקשן, בלתי אפשרי להחליף את הרקע או לערוך אותו לאחר הצילום.

התפתחות
-------

ההתקדמות העיקרית של הקרנה אחורית היא הקרנה קדמית, שלה עיקרון זהה. בהקרנה זו, נעשה שימוש בחומר מיוחד על מסך מיוחד כדי לאפשר את ההקרנה מהחזית בצורה ברורה וחדה. התוצאה היא תמונה רוויה הרבה יותר ואובייקטים חדים יותר. הטכניקה החדשנית הייתה בשימוש ניסיוני בזמן הצילומים של 2001: אודיסיאה בחלל, בסצינות הפתיחה של הסרט, כדי להימנע מצילום באתרי צילום יקרים באפריקה. נעשה שימוש באפקט גם במגוון סצינות לאורך הסרט (היציאה לחלל החלונות של החללית) וליצירת אפקטים על המסך של המחשב (מחשב החללית). כיום טכניקת מסך כחול החליפה את השימוש בהקרנה אחורית. למרות שהקרנה אחורית הפכה מיושנת, קוונטין טרנטינו השתמש באפקט בספרות זולה במהלך הנסיעה במונית, ג'יימס קמרון, השתמש באפקט ב"הנוסע השמיני 2" ו"בשליחות קטלנית 2". במרבית סרטי אוסטין פאוורס נעשה שימוש באפקט כדי לשוות לסרט מראה של סרטי ריגול ישנים. "רוצחים מלידה" השתמשו בטכניקה בצורה נרחבת כדי להדגיש מניעים נסתרים תת-הכרתיים של השחקנים.

היסטוריה
--------

הקרנה אחורית הייתה עוד לפני שהחל בפועל השימוש בה, על ידי ז'ורז' מלייס ואדווין פורטר אולם זה נעשה אפשרי רק ב-1930 בשל שלוש התפתחויות הטכניות הדרושות:

* החשוב ביותר היה פיתוח של מנוע מצלמה ומקרן, אשר היו מקושרים לתריס של המצלמה בסינכרון מלא.
* שנית, סרטי צילום צבעוניים, המצאתו של איסטמן קודאק בשנת 1928 אפשרה למצלמה לחשוף את הרקע המוקרן יותר מאשר סרטי צילום שחור-לבן, מה שהפך אותו לעמום פחות. לבסוף, הופעת סרטי צילום רחבים יותר בשנת 1920, היוו את השינוי הגדול בהפקת סרטים. רוחב הסרט דרש מנורות הקרנה בעלת עוצמה רבה יותר, אשר גרמו לחשיפה אחידה ורבה יותר. חברת Fox הייתה הראשונה להשתמש בטכניקת הקרנה אחורית מודרנית, בשנת 1930 עם סרטיהם Liliom ולאחר מכן גם בסרט רק תדמיינו. על העבודה הטכנית בסרט, זכתה החברה בשנת 1933 בפרס האוסקר. זמן קצר לאחר מכן חברת סרטי פרמאונט שכללה את השיטה ופיתחה שיטות אחדות כגון סינכרון 3 מקרנים לאותו מסך.

אלפרד היצ'קוק השתמש בתהליך בהצלחה להראות את קרי גרנט מותקף על ידי מטוס ב"מזימות בינלאומיות", אך ספג ביקורת כאשר הוא השתמש בו בהרחבה ב"מארני".

קישורים חיצוניים
----------------
הרב **אפרים דוב הכהן לאפ** (ה'תרי"ט, 1859 - ט"ז בחשוון ה'תרפ"ו, 3 בנובמבר 1925). היה רב ליטאי, שימש כאב"ד ויסטניץ, עיר הולדתו, ואחר כך אב"ד ורז'בלובה. ונודע בעיקר על שם חיבורו "גיליון אפרים" על הירושלמי. כיהן ברבנות בעיירתו ורז'בלובה קרוב לארבעים שנה.

תולדות חייו
-----------

נולד בוויסטניץ לרב העיר, הרב אלחנן צבי הכהן לאפ שכיהן גם כאב"ד ורז'בלובה. אביו היה נכדו של רבי אברהם קצינאלפוגין, נכד רבי יחזקאל קצינאלפוגין הנודע על שם ספרו כנסת יחזקאל, שהיה נכד רבי מאיר קצנלנבוגן מפדובה המכונה מהר"ם פדובה.

לאחר פטירת אביו כיהן הרב לאפ כאב"ד ויסטניץ, עיר הולדתו, ואחר כך אב"ד ורז'בלובה. הוא נודע בעיקר על שם חיבורו "גיליון אפרים" על הירושלמי אשר נדפסו במהדורת הירושלמי. כיהן ברבנות ורז'בלובה אשר בפלך גרודנא ובקיבארט קרוב לארבעים שנה.

נפטר בט"ז בחשוון ה'תרפ"ו (1925) בעיירתו ורז'בלובה.

אחיו ר' אריה הכהן לאפ (נפטר בשנת ה'תרע"ז 1917) היה פרנס חשוב בעירו.

חיבוריו
-------

* גיליון אפרים על הירושלמי (הספר בקטלוג ULI)
* זבחי אפרים חידושים על מסכת זבחים (הספר בקטלוג ULI)

לקריאה נוספת
------------

* הרב יחיאל מיכל שטרן, **גדולי הדורות**, עמ' 980 (חלק ג'), ירושלים, מכון "מנחת ישראל" - תשנ"ו.
* הרב נתן צבי פרידמן, **אוצר הרבנים**, אות א' פריט 3090, עמוד 67, בני ברק, אגודת אוצר הרבנים - תשל"ה.
* נפתלי בן מנחם, **חכמי ליטא**, עמ' 53, ירושלים, מוסד הרב קוק - תשי"ח.
* 'לאפ, ר' אפרים־דב ב"ר אלחנן־צבי הכהן', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 59 (ספר יזכור לקהילת ליטא, בספריית העיר ניו יורק, תמונה 1257).
* יצחק רפאל, **אנציקלופדיה של הציונות הדתית**, כרך ו', עמ' 555, ירושלים, מוסד הרב קוק - תשי"ח.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007521270805171
* ISNI: 0000 0000 5089 9430
* LCCN: nr93046326
* VIAF: 22020628
* WorldCat (עם VIAF): 22020628

 |
**מריה ביאטריקס, ארכידוכסית אוסטריה-אסטה** (בגרמנית: **Maria Beatrix von Österreich-Este**;‏ 13 בפברואר 1824 – 18 במרץ 1906), הייתה בתו של פרנץ הרביעי, דוכס מודנה, ואשתו של חואן, רוזן מונטיסון.

ביוגרפיה
--------

מריה ביאטריקס נולדה ב-13 בפברואר 1824 במודנה, לפרנץ הרביעי, דוכס מודנה ולמריה ביאטריצ'ה, נסיכת סבויה בתם של ויטוריו אמנואלה הראשון, מלך סרדיניה ומריה תרזה מאוסטריה-אסטה, מלכת סרדיניה.

ב-6 בפברואר 1847 התחתנה מריה ביאטריקס עם חואן, רוזן מונטיסון, ממנו נולדו לה שני ילדים. בתחילה התגוררו השניים במודנה, אולם לאחר מהפכות 1848 באיטליה עברו השניים לאוסטריה, ומשם ללונדון, שם פיתח חואן נטיות ליברליות, ובעקבות כך הוא נפרד ממריה ביאטריקס שחזרה למודנה עם ילדיהם.

בשנת 1861 מתו אחי בעלה האינפנטה קרלוס, רוזן מונטמולין והאינפנטה פרננדו דה בורבון וברגנסה במפתיע בטריאסטה, ומכיוון שלא היו לקרלוס ילדים, ירש בעלה חואן את תאריו. בשל דעותיו הליברליות לא היווה חואן יריב לאיזבלה השנייה, מלכת ספרד למרות הירידה הדרסטית בפופולריות שלה, ובעקבות כך דרש ממנו בנם קרלוס, דוכס מדריד לוותר לטובתו על תאריו. ב-3 באוקטובר 1868 ויתר חואן על תאריו לטובת בנו, ובעקבות כך פרצה המלחמה הקרליסטית השלישית שבה תמך חואן בבנו.

בשנת 1883 מת גיסה אנרי, רוזן שאמבור ללא ילדים, ומכיוון שבעלה חואן היה הצאצא הזכר הבכיר של לואי הארבעה עשר, מלך צרפת, הוא הוכר על ידי המפלגה הלגיטימית כ**ז'אן השלישי, מלך צרפת ונווארה**. רוב המלוכנים בצרפת לא קיבלו את טענתו של חואן, ותמכו בפיליפ, רוזן פריז מבית אורליאן כטוען לכתר הצרפתי. בשנת 1887 מת חואן בברייטון, וב-18 במרץ 1906 מתה מריה ביאטריקס בגרץ.

משפחתה
------

ב-6 בפברואר 1847 התחתנה מריה ביאטריקס עם חואן, רוזן מונטיסון, ממנו נולדו לה שני בנים:

* קרלוס, דוכס מדריד (1848–1919)
* אלפונסו קרלוס, דוכס סן חיימה (1849–1936)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| פרנץ הראשון, קיסר האימפריה הרומית הקדושה |   | מריה תרזה, קיסרית אוסטריה |   | ארקולה השלישי ד'אסטה, דוכס מודנה |   | מריה תרזה צ'יבו-מאלספינה, דוכסית מאסה |   | ויטוריו אמדאו השלישי, מלך סרדיניה |   | מריה אנטוניה פרננדה, נסיכת ספרד |   | הארכידוכס פרדיננד, דוכס ברייזגאו |   | מריה ביאטריצ'ה ד'אסטה, דוכסית מאסה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | הארכידוכס פרדיננד, דוכס ברייזגאו |   |   |   |   |   | מריה ביאטריצ'ה ד'אסטה, דוכסית מאסה |   |   |   |   |   | ויטוריו אמנואלה הראשון, מלך סרדיניה |   |   |   |   |   | מריה תרזה מאוסטריה-אסטה, מלכת סרדיניה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פרנץ הרביעי, דוכס מודנה |   |   |   |   |   |   |   |   |   |   |   |   |   | מריה ביאטריצ'ה, נסיכת סבויה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **מריה ביאטריקס, ארכידוכסית אוסטריה-אסטה** |
|

קישורים חיצוניים
----------------

ויקישיתוף מדיה וקבצים בנושא **מריה ביאטריקס, ארכידוכסית אוסטריה-אסטה** בוויקישיתוף
חוף איפנמה
חוף איפנמה ממעוף הציפור
**איפנמה** (Ipanema) היא שכונה הממוקמת בדרום העיר ריו דה ז'ניירו, ברזיל, בין השכונות לבלון וארפואדור. מקור שמה הוא בטופי עתיקה, y panema, ומשמעותו "מים עקרים". המקום נקרא כך כי חופיו נחשבים לאתר גרוע במיוחד לדיג.

חופה של איפנמה הונצח בשיר "הנערה מאיפנמה", שכתב ויניסיוס דה מוראיס והלחין אנטוניו קרלוס ז'ובים ובוצע על ידי ז'ובים עצמו, ז'ואאו ז'ילברטו עם אסטרוד ז'ילברטו וכן על ידי סטן גץ. השיר בסגנון הבוסה נובה זכה לפרסום בינלאומי באמצע שנות ה-60 ונחשב לידוע בקטעי הבוסה נובה שנכתבו עד כה.

היסטוריה
--------

רוב שטחה הנוכחי של איפנמה היה שייך לז'וזה אנטוניו מוריירה פיליו, הברון של איפנמה. משמעות השם "איפנמה" בשפת טופי עתיקה היא "מים רעים", במובן של גרועים לדיִג, משום שהגלים נחלשים קרוב מדי לחוף, וכך מבריחים את הדגים.

מאפיינים
--------

איפנמה היא אחד האזורים היקרים ביותר למחיה בריו. השכונה סמוכה לקופקבנה, אך היא אחידה יותר ואיננה כוללת אזורים עניים. קל יחסית לנווט באיפנמה, משום שרחובות השכונה מסודרים בתבנית שתי וערב. בשכונה מסעדות ידועות בעולם, בתי קפה וחנויות. את תרבות החוף מובילים הגולשים ואוהבי השמש הרבים שנפגשים מדי יום על החוף.

איפנמה שיחקה תפקיד בתרבותה של ריו מאז ומתמיד. יש בה אוניברסיטאות, גלריות אמנות, תיאטראות ובתי קפה.
איפנמה עורכת קרנבל משלה, נפרד מזה של ריו. המצעד של איפנמה מושך אליו עד 15,000 אנשים לרחובות השכונה בזמן הקרנבל.

החוף
----

חופה של איפנמה מפורסם בכל העולם. שני הרים, המכונים "שני אחים" (Dois Irmãos) נישאים מצידו המערבי של החוף. החוף מחולק למקטעים על ידי נקודות המכונות "סוכות מצילים" (postos). בירה נמכרת בכל מקום לאורך החוף, לצד משקה הקשאסה המסורתי. על החוף ניתן תמיד למצוא מעגלי אנשים המשחקים כדורגל, כדורעף ופוצ'יוולי, משחק שהוא שילוב של כדורעף וכדורגל, ושמקורו בברזיל.

בחורף יכולים הגולשים ליהנות מגלים שגובהם 3-4.5 מטרים. צבע המים יכול להשתנות מכחול בהיר, ועד ירוק עכור לאחר גשמים עזים. תחלופת מים קבועה שומרת את המים נקיים. מבנה החוף הבוגדני יוצר לעיתים קרובות זרמים מהירים.
אחד הדברים המעניינים בנוגע לחוף איפנמה הוא שיש בו אזור הנקרא "החוף העליז", ליד רחוב Farme de Amoedo, הידוע בתור אזור ידידותי להומוסקסואלים, עם דגל הגאווה מתנופף באוויר.

ממערב לתחנה הצבעונית, לקראת לבלון נמצאת רצועת חוף ידועה אחרת, הנקראת Poste Nove ("הנקודה התשיעית", על שם סוכת המציל התשיעית), שבה מתאספים לעיתים קרובות קריוקאים (כינוי לתושבי ריו), צעירים ויפים לבושים במכנסי שלושת-רבעי.

בטיחות
------

באופן כללי, איפנמה נחשבת לאחד הרבעים הבטוחים ביותר באזור הדרומי (Zona Sul). תושבי השכונה שייכים ברובם למעמד הבינוני והבינוני-גבוה. ככזו, יש בה נוכחות משטרתית גבוהה יותר מאשר באזורים אחרים.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **איפנמה** |

* All about Ipanema, באתר All about Ipanema

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559663305171
* LCCN: n79031598
* VIAF: 128989959
* WorldCat: lccn-n79031598

 |
**מריה ג'ובאנה בטיסטה מסבויה-נמור** (באיטלקית: **Maria Giovanna Battista di Savoia-Nemours**;‏ 11 באפריל 1644 – 15 במרץ 1724) הייתה אשתו של קרלו אמנואלה השני, דוכס סבויה.

ביוגרפיה
--------

קרלו אמנואלה נולדה ב-11 באפריל 1644 בפריז, לקרלו אמדאו, דוכס נאמור ולאליזבת דה בורבון, בתם של סזאר, דוכס ונדום ופרנסואז מלורן. בשנת 1652 נהרג אביה בדו-קרב עם גיסו פרנסואה, דוכס בופור, ומריה ג'ובאנה עברה לאחריות דודה אנריקו השני, דוכס נאמור. בשנת 1659 מת דודה ונחלת הדוכסות חזרה לכתר הצרפתי, אולם משפחתה המשיכה לקבל קצבה כספית מממלכת צרפת.

בשנת 1659 נפגשה מריה ג'ובאנה עם קרלו אמנואלה השני, דוכס סבויה והוא התאהב בה, אך אמו לא הייתה מרוצה מהשידוך, ומשום כך התחתן קרלו אמנואלה ב-3 באפריל 1663 עם פרנסואז מדלן ד'אורליאן, בת דודו מצד אמו - גאסטון, דוכס אורליאן. לאחר מותה בתחילת 1664, התחתן קרלו אמנואלה ב-20 במאי 1665 עם אהובתו מריה ג'ובאנה ונולד להם בן אחד, ויטוריו אמדאו השני, מלך סרדיניה. קרלו אמנואלה לא שמר אמונים למריה ג'ובאנה, אולם היא נאלצה להתעלם מהן.

בשנת 1675 מת בעלה, ובנה ויטוריו אמדאו השני, דוכס סבויה עלה לשלטון במקומו, תוך שהיא משמשת כעוצרת עד לבגרותו. בשנת 1684 תפס ויטוריו אמדאו את השלטון לבדו וגירש את מריה ג'ובאנה משטחי הדוכסות. בשנים לאחר מכן היא השלימה את בנה, ואף שימשה כסנדקית בהטבלת נכדתה מריה אדליידה, נסיכת סבויה. בשנת 1713 הפך בנה למלך סיציליה, וב-15 במרץ 1724 מתה מריה ג'ובאנה בטורינו.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ג'אקומו, דוכס נאמור |   | אנה ד'אסטה |   | שארל, דוכס אומלה |   | מארי מלורן |   | אנרי הרביעי, מלך צרפת |   | גבריאלה ד'אסטרה |   | פיליפ עמנואל, דוכס מרקור |   | מארי מלוקסמבורג |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | אנריקו הראשון, דוכס נאמור |   |   |   |   |   | אן מלורן |   |   |   |   |   | סזאר, דוכס ונדום |   |   |   |   |   | פרנסואז מלורן |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | קרלו אמדאו, דוכס נאמור |   |   |   |   |   |   |   |   |   |   |   |   |   | אליזבת דה בורבון |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **מריה ג'ובאנה בטיסטה מסבויה-נמור** |
|

קישורים חיצוניים
----------------

ויקישיתוף מדיה וקבצים בנושא **מריה ג'ובאנה בטיסטה מסבויה-נמור** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007413668705171
* BnF: cb14976927p (data)
* GND: 121104885
* ICCU: LIGV049716
* ISNI: 0000 0001 0654 3047
* LCCN: nr2004007255
* NKC: mzk2010612473
* RKD: 444791
* SELIBR: 173476
* SUDOC: 171235932
* ULAN: 500354618
* VcBA: 495/159862
* VIAF: 51963895
* WorldCat: lccn-nr2004007255

 |
פירוש נוסף ערך זה עוסק בשינוי קטן בעל השפעה רחבה. אם התכוונתם לחידת היגיון, ראו אפקט דומינו (חידה).
הפלת אבני דומינו
**אפקט הדומינו** פירושו ששינוי מסוים, קטן בפני עצמו, יכול להשפיע על סביבתו הקרובה ולהביא את השינוי גם אליה, וזו תשפיע על סביבתה שלה וכך הלאה. 

האפקט קרוי על שם התהליך המתרחש בשורה ארוכה של אבני דומינו עומדות. אם נופלת אבן דומינו היא מפילה גם את האבן שאחריה, ולכן הפלת האבן הראשונה מביאה להפלת כל טור האבנים (זהו שעשוע חביב על צעירים ומבוגרים כאחד, ביחידים ובקבוצות, ויש אף אליפויות שבהן המתחרים מנסים להפיל שורה ארוכה ככל האפשר. שיאי אורך של שורות כאלו נמצאים בין השאר בספר השיאים של גינס).

ממושג זה מסתעפת תאוריית הדומינו שרווחה במדיניות של המעצמות במהלך המלחמה הקרה. מנהיגיהן טענו שנפילת מדינה אחת הנתונה להשפעתן תפיל מדינות נוספות. התחזית התממשה בשלבים שקדמו להתפרקות ברית המועצות.

ראו גם
------

* אפקט הפרפר
* אינדוקציה מתמטית
* אפקט כדור השלג

קישורים חיצוניים
----------------

ויקישיתוף מדיה וקבצים בנושא **אפקט הדומינו** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4436789-2

 |
**אפקט הקרקע** או **תּוֹצָא קַרְקָעִי** (Ground Effect) הוא תופעה אווירודינמית בה קטן כוח הגרר (כוח המתנגד לתנועת המטוס באוויר) שכנפי מטוס מייצרות כאשר הן קרובות לקרקע או לים בגובה השווה בערך למוטת כנפי המטוס. שיא האפקט, המזכיר כרית אוויר, מתרחש כאשר המטוס מנמיך עוד עד לגובה השווה למחצית ממוטת הכנפיים שלו. הגרר הנמוך על כנפי המטוס בזמן ההמראה יכול לגרום למטוס "לצוף" אף על פי שמהירותו נמוכה מממהירות הטיפוס הממולצת (V2).

אפקט זה מהווה סכנה לטייסים בלתי מנוסים בשעת המראה או נחיתה, אך מאפשר בנייה של כלי טיס מיוחדים שעברו התאמה לטיסה בגובה כה נמוך, כאשר כח הגרר קטן מאוד. כלי טיס שכזה יוצר באופן סדרתי בעיקר על ידי ברית המועצות וכונה אקרנופלן (Ekranoplans, ברוסית Экраноплан). הוא שייך למשפחת כלי התעופה המכונים באנגלית Ground Effect Vehicle (או GEV). עקב גובה הטיסה הנמוך, כלי טיס אלה יועדו לטוס במהירות של מאות קמ"ש מעל משטחים ישרים כמו ימים או מישורים רחבים, ועקב הגובה הנמוך גם לחמוק מקרני המכ"ם.

כלי טיס ייעודיים כאלה תוכננו כך שלא יהיו מסוגלים להתרומם באוויר מעל לגובה המנצל את אפקט הקרקע. לכן הם אינם נחשבים למטוסים לכל דבר ובמקומות מסוימים אף לא נדרש רישיון טיס מלא כדי להטיס אותם.

היסטוריה
--------

את התופעה תיאר לראשונה בשנת 1927 המדען הרוסי הנודע קונסטנטין ציולקובסקי, מאבות המסע לחלל. ציאולקובסקי סיפק הן את ההסבר התאורטי והן את הדרך לחשב את עוצמת "כרית האוויר" הנוצרת מתחת המטוס.

הסבר תאורטי
-----------

באווירודינמיקה, כח העילוי מרים את כלי הטיס כלפי מעלה כאשר לחץ האוויר הנוצר מתחת הכנף גדול יותר מלחץ האוויר מעל הכנף.

מערבולות קצה כנף הן תופעה של זרימת האוויר סביב כנף המטוס. האוויר זורם סביב קצה הכנף, מהאזור שתחת הכנף לאזור שמעליה, תוך יצירת מערבולת באוויר אשר נשארת מספר דקות לאחר מעבר כלי הטיס. תופעה זו נובעת מהפרש הלחצים מתחת ומעל לכנף. ככל שהפרש לחצים זה גדל, כך גדלה עוצמתן של מערבולות קצה הכנף, היוצרות כח בכיוון מוטה לאחור. כח זה נקרא "גרר מושרה" והוא אחד מהמרכיבים העיקריים של כח הגרר, המפחית את העילוי ויוצר התנגדות בניגוד לכיוון הטיסה.

כאשר כלי הטיס מתקרב מספיק לקרקע או לים, אופן זרימת האוויר שנכלא בין כנפי המטוס לבין המשטח מתחתיו מנטרל חלק ניכר ממערבולת קצה הכנף ומפחית את כח הגרר עד כדי 40%.

הערה: דרך אחרת להתגבר על אותה בעיה ולהפחית את מערבולות קצה הכנף היא באמצעות הארכת הכנפיים כמו בדאון, או שימוש בכנפונים. מערבולת קצה הכנף נחלשת ככל שהיחס בין אורך הכנף לבין רוחב קצה הכנף גדל.

תאונות הקשורות לאפקט הקרקע בעת המראה
------------------------------------

כאשר מטוס עמוס במיוחד ממריא, בשניות הראשונות להמראה כח העילוי מופרע פחות ממערבולת קצה הכנף, הודות לאפקט הקרקע. לאחר מכן כאשר המטוס מתרחק מהקרקע, הטייס צריך לתקן את זווית ההתקפה כדי להתחשב בכח הגרר שמתחזק באופן פתאומי. מספר תאונות של הזדקרות פתאומית והתרסקות הוסברו כך.

קישורים חיצוניים
----------------

ויקישיתוף מדיה וקבצים בנושא **אפקט הקרקע** בוויקישיתוף

הערות שוליים
------------

1. ↑  מונחי האקדמיה ללשון העברית
**פאנצ'ן לאמה** הוא תוארו של המנהיג הרוחני השני בחשיבותו של הבודהיזם הטיבטי, שני בחשיבותו רק לדלאי לאמה. פירוש השם הוא "המלומד הגדול".

ההכרה של הפאנצ'ן לאמה החלה עם לונסבאג צ'וקוי גיילצן, המורה של הדלאי לאמה ה-5, אשר קיבל מאלטאן קאן ומהדלאי לאמה בשנת 1645 את התואר *פאנצ'ן בוגד* (בוגד = קדוש במונגולית).

זהותו של הפאנצ'ן לאמה הנוכחי, ה-11 במספר, שנויה במחלוקת. צ'וקיל גיאלפו מכהן בפועל כפאנצ'ן לאמה ה-11 בטיבט תחת תמיכה סינית, אך הוא אינו מוכר מחוץ לסין. הממשלה הסינית לקחה אותו ואת משפחתו תחת חסותם כאשר הוא הוכרז כפאנצ'ן לאמה על ידי הדלאי לאמה ה-14, והוא מעולם לא נראה בפומבי מאז.

הקשר לדלאי לאמה
---------------

הפאנצ'ן לאמה מחזיק באחראיות למציאת גלגול הנשמה של הדלאי לאמה, והדלאי לאמה בתורו מוצא את גלגול הנשמה של הפאנצ'ן לאמה. זוהי המסורת מאז הדלאי לאמה ה-5, אשר זוהה על ידי המורה שלו, לונסבאג צ'וקוי גיילצן כפאנצ'ן לאמה. עם מינוי זה מונו גם שלושה גלגולים קודמים כפאנצ'ן לאמה לאחר מותם באופן רטרואקטיבי. הדלאי לאמה ה-5 זיהה גם את הפאנצ'ן לאמה ה-5. הדלאי לאמה ה-7 זיהה את הפאנצ'ן לאמה ה-6, אשר בתורו זיהה את הדלאי לאמה ה-8. בדומה, הדלאי לאמה ה-8 זיהה את הפאנצ'ן לאמה ה-7. הדלאי לאמה ה-14 זוהה על ידי הפאנצ'ן לאמה ה-9 בפברואר 1937. הפאנצ'ן לאמה יידע את תגליתו לנציגי הממשלה הטיבטית אשר בהמשך אישרו את זהותו.

משמעות פוליטית
--------------

טיבטים רבים רואים בפאנצ'ן לאמה כדמות פוליטית משמעותית ודמות רוחנית משמעותית עקב תפקידו כבוחר הדלאי לאמה. משמעות זאת נוצלה על ידי הממשל הסיני. קבוצות תמיכה טיבטיות טוענות כי הממשל הסיני שואף לקבוע את זהות הדלאי לאמה הבא כאשר ימות טנזין גיאטסו, הדלאי לאמה הנוכחי.

קישורים חיצוניים
----------------

ויקישיתוף מדיה וקבצים בנושא **פאנצ'ן לאמה** בוויקישיתוף
* פאנצ'ן לאמה, באתר אנציקלופדיה בריטניקה (באנגלית)
"**המרצה**" (ברוסית: **Лектор**) היא מיני-סדרת טלוויזיה רוסית מז'אנר דרמת הריגול, בהפקת ערוץ רוסיה-1. שודרה לראשונה ב-26 במרץ 2012.

נעימת הנושא לסדרה והשיר "במקום" (На прицеле) בוצע על ידי סרגיי אשיחמין ונכתב על ידי דמיטרי דנקוב ורבים רואים בו מין פלגיאט של השיר "Extreme Ways" שנכתב עבור הטרילוגיה: זהות כפולה, זהות במלכודת וזהות אבודה.

תקציר עלילת הסדרה
-----------------

מקסים מקסימוביץ' הוא פרופסור בפקולטה למדעי המדינה של אוניברסיטת מוסקבה. לפני כמה שנים הוא עבד בשירות הביטחון הפדרלי והתפטר בנסיבות טרגיות.

באחת מההרצאות מופיע באוניברסיטה בכיר משירות הביטחון הפדרלי, ומציע למקסים לחזור לשירות ולזהות חפרפרת שעשוי להדליף מידע סודי ביותר לסוכנות הביון האמריקאית, ה-CIA. זמן קצר לאחר מכן פונה אליו לעזרה עמיתו לשעבר, ולדימיר: החפרפרת בכוונה מנסה לחשוף אותו כבוגד. כאשר על כף המאזניים מוטלים לא רק ביטחון המדינה, אלא גם חיי חברו הוותיק, מקסים מבין שהוא לא יכול להישאר עוד הרחק משירות ביטחון המדינה.

מדוע הם פונים אליו? מקסים הוא אדם לגמרי יוצא דופן. לפני כמה שנים הוא פיתח והציג את "תאוריית החובבנים." על פי התאוריה, אפשר להפקיד כל משימה בידי כל אדם רגיל, מאחר שלאדם יש היכולת לפעול אחרת מכפי שהיה פועל איש מקצוע — מעשיו לא מחושבים והוא פועל אחרת מההיגיון של אנשי מקצוע.

על מנת לחשוף את הסוכן הכפול וכדי להציל חבר ותיק ולאתר את האשמים לאירועים שהתרחשו לפני שנתיים, מקסים שוב צולל חזרה לתוך זרם פעילות המודיעין. יחד עם שירות הביטחון הפדרלי הוא פועל כדי למנוע מבצעי ריגול של סוכנויות זרות, כמו ה-CIA, MI6 והמוסד. בין איומי טרור לירי הרקטות מקסים סוף סוף לומד להכיר אהבה אמיתית, הציירת קירה.

העימות בין סוכנויות המודיעין הופך להיות אפילו מתוח יותר, כאשר אדוניו של "החפרפרת" ב-CIA הופכים להיות מודעים יותר לכך שמקסים חזר למשחק. ככל שהוא מתקרב אל המטרה שלו, הוא מבין ש"החובבנים" הם אנשים קרובים אליו, אולי אפילו הוא עצמו.

שחקנים ודמויות
--------------

* דמיטרי פבצוב - מקסים מקסימוביץ', המרצה
* פיודור בונדרצ'וק - ולדימיר זוייב
* יקטרינה גוסבה - האמנית קירה ז'וראבלבה
* מיכאיל חמורוב - איש ה-CIA מייקל לאונטי
* אלכסנדר רפופורט - היילי, מנהל המחלקה הרוסית של ה-CIA
* אנדריי אילין - איש FSB
* אלכסיי מקארוב - סוחר הנשק אולג קורג'
* איגור ורניק - אסלן בקאייב, מחבל / קלאוס גרוס
* אלכסנדר נוסיק - יגור, איש ה-FSB
* דנייל ספיוואקובסקי - אלכסיי בירמן, פיזיקאי
* אנדריי רודנסקי - דמאסקין, נזיר
* אנה דיוקובה - אלינה
* אנטולי קוט - רבקו, איש ה-FSB לשעבר
* ליסה גרבשצ'ניקובה - מרתה, רעייתו של גרוס
* עזיז ביישנאלייב - קים, מתנקש
* מרינה בלייק - סטקליף
* מיכאיל דורוז'קין - קוזאק, עיתונאי אופוזיציה
* איגור ארטאשונוב - חוקר המינהל לביטחון פנים של FSB
* סרגיי צ'ודאקוב - לירי, איש ה-MI6
* איגור מירקורבאנוב - איש המוסד למודיעין ולתפקידים מיוחדים
* אלכסנדר נאומוב - אנטון דודקין, חברו מילדות של בירמן

קישורים חיצוניים
----------------

* אתר האינטרנט הרשמי של המרצה (ברוסית)

* "המרצה", במסד הנתונים הקולנועיים IMDb (באנגלית)

* "המרצה", במסד הנתונים הקולנועיים KinoPoisk (ברוסית)
* המרצה באתר רוסיה-1 (גרסת ארכיון)
* מהחיה לפוליטולוג. דיימון, צא החוצה! // דיווח אתר קרים 1
* פבצוב שלח את ג'יימס בונד לפרישה // קומסומולסקאיה פרבדה